Tiesas (piektā palāta) 2012. gada 3. oktobra rīkojums – Cooperativa Vitivinicola Arousana/ITSB
(lieta C‑649/11 P)
Apelācija – Kopienas preču zīme – Regula (EK) Nr. 40/94 – 8. panta 1. punkta b) apakšpunkts – Sajaukšanas iespēja – Vārdiska preču zīme “ROSALIA DE CASTRO” – Valsts vārdiskas preču zīmes “ROSALIA” īpašnieka iebildumi
1.                     Apelācija – Pamati – Kļūdains faktu un pierādījumu vērtējums – Nepieņemamība – Faktu un pierādījumu vērtējuma pārbaude Tiesā – Izslēgšana, izņemot sagrozīšanas gadījumu (LESD 256. panta 1. punkts; Tiesas statūtu 58. panta pirmā daļa) (sal. ar 39. punktu)
2.                     Apelācija – Pamati – Pamats, kas ir vērsts pret “ad abundantiam” motīvu – Neefektīvs pamats – Noraidīšana (sal. ar 55. punktu)
Priekšmets
Apelācijas sūdzība par Vispārējās tiesas (trešā palāta) 2011. gada 5. oktobra spriedumu lietā T‑421/10
Cooperativa Vitivinícola Arousana
/ITSB –
Sotelo Ares
, ar kuru Vispārējā tiesa noraidīja prasību par ITSB Apelāciju ceturtās padomes 2010. gada 19. jūlija lēmumu lietā R 1804/2008‑4 attiecībā uz iebildumu procesu starp
Maria Constantina Sotelo Ares
un
Cooperativa Vitivinícola Arousana, S. Coop. Galega
Rezolutīvā daļa:
1)
apelācijas sūdzību noraidīt;
2)
Cooperativa Vitivinícola Arousana, S. Coop. Galega atlīdzina tiesāšanās izdevumus.